b"\n_START_ARTICLE_\nL'Oliva (Pin\xc3\xb3s)\n_START_SECTION_\nSituaci\xc3\xb3\n_START_PARAGRAPH_\nLa masia es troba a llevant del nucli de Vallmanya, a l'extrem sud-est del terme de Pin\xc3\xb3s, a la conjunci\xc3\xb3 del torrent de Bonsfills amb la riera de Vallmanya. S'hi va per la carretera de Vallmanya a Salo: partint del trencall que puja a Vallmanya (enfront de cal Prat), als 1,4 km.(41\xc2\xb0\xc2\xa050\xe2\x80\xb2\xc2\xa005\xe2\x80\xb3\xc2\xa0N, 1\xc2\xb0\xc2\xa036\xe2\x80\xb2\xc2\xa015\xe2\x80\xb3\xc2\xa0E) es pren el trencall a m\xc3\xa0 dreta (S) (ben senyalitzat). Despr\xc3\xa9s de creuar la riera de Vallmanya, als 240 metres es deixa a l'esquerra el cam\xc3\xad que puja a Bonsfills i, per la dreta, despr\xc3\xa9s de deixar l'ermita de Sant Pelai a la dreta, s'arriba, per un pont, a l'Oliva.\n_START_SECTION_\nDescripci\xc3\xb3\n_START_PARAGRAPH_\nMasia d'estructura cl\xc3\xa0ssica (segons la tipologia de Dan\xc3\xa9s) amb el carener perpendicular a la fa\xc3\xa7ana principal, orientada a ponent. Totes les fa\xc3\xa7anes presenten petites obertures amb llindes de pedra ben tallada, llevat de la fa\xc3\xa7ana de ponent i de migdia on les obertures s\xc3\xb3n ja grans finestrals.\n_START_SECTION_\nHist\xc3\xb2ria\n_START_PARAGRAPH_\nLa masia d'Oliva a Vallmanya \xc3\xa9s una antiga casa pairal, amb capella pr\xc3\xb2pia situada a pocs metres abans d'arribar a la casa, al mig d'un camp. La capella est\xc3\xa0 dedicada a Sant Pelai."